Μετά και την παραίτηση του ΓΓ Πολιτικής Προστασίας Γιάννη Καπάκη έκλεισε ο κύκλος απομακρύνσεων των προσώπων βάσει θέσεων ευθύνης μετά την τραγωδία στο Μάτι.

Ωστόσο στους κόλπους της ΕΛ.ΑΣ. υπάρχει μία δυσαρέσκεια με στελέχη να υποστηρίζουν πως βάσει ευθυνών για την τραγωδία με τους νεκρούς στο Μάτι η φυσιολογική σειρά απομακρύνσεων θα έπρεπε να ήταν:|

Γιάννης Καπάκης, ΓΓ πολιτικής Προστασίας

Νίκος Τόσκας, αναπληρωτής υπουργός Πολιτικής Προστασίας

Σωτήρης Τερζούδης, Αρχηγός του Πυροσβεστικού Σώματος

Σύμφωνα με αστυνομικούς κύκλους, ο μέχρι πρότινος αρχηγός της ΕΛ.ΑΣ. Κωνσταντίνος Τσουβάλας πήρε μερίδιο της ευθύνης της τραγωδίας, που δεν αναλογούσε στον ίδιο αλλά και στο αστυνομικό Σώμα.

Σημειώνεται ότι ο αρχηγός του Πυροσβεστικού Σώματος Σωτήρης Τερζούδης δεν είχε ενημερώσει ποτέ τον αρχηγό της ΕΛ.ΑΣ. για την σοβαρότητα της κατάστασης. Παρά την καθυστέρηση ενημέρωσης, με το υπάρχων αστυνομικό προσωπικό και μέσα, οι αξιωματικοί της Αστυνομίας που βρέθηκαν στην Λ. Μαραθώνος, φαίνεται πως έσωσαν δεκάδες πολίτες που κινήθηκαν στην περιοχή και τους απεγκλώβισαν από σημεία, που αν παρέμεναν θα υπήρχε ακόμη πιο θανατηφόρα και δυσάρεστη εξέλιξη.